ዶክተርዳንኤልኣስራት፡ ተሓቢነ። ብርግጽ ኣማንኤል ዘሕብን ሓው እዩ። እቲ ብልጫታቱን እቲ ኣበርክቶኡን ከምዚ ብዓለምለኻዊ ፍልጠት 'ሪኮግኒሽን' ክረክብ የሓጉሰካ። በዚ ኣጋጣሚ ነቶም እዚ ነገር እዚ ንክኸውን ዝተቓለሱሉ መተዓብይቱ፡ መሳርሕቱ ነበር የመስግኖም። ብዛዕባ ኣማንኤል ተዘሪቡ እዩ። ኣነ ዝብሎሲ ኣጋጣሚ ኮይኑ ዕድል ኣይገበርናን፡ ኣብ ኤርትራ ሓደ ንቡር ስርዓት የብልናን። ኩሉ ግዜ በቲ ንቡር መንገድታት ኩሉ ነገር ትፍትን ኢኻ። ፐቲሽን ክትገብር ትፍትን፡ ጸቕጥታት ክትገብር ተፈቲኑ፡ ብዙሕ ነገራት። ግን ክሳብ ሕጂ ወላ ሓደ ውጸኢት ኣይተረኽበን። ይትረፍ ክፍትሑ፡ ወይ ናብ ቤት ፍርዲ ክቐርቡ፡ ብሂወት ኣለዉ ድዮም የለዉን እውን ዝተፈልጠ የለን። ስለዝስ እወ ምናልባት ንሳቶም ክርስዑ ይደልይዎም ይኾኑ። ንሕና ግን ኣይክንርስዖምን ኢና። ንሕና ጥራይ ዘይኮነ ዓለም’ውን ኣይረሰዓቶምን። ከምዚ ዓይነት ዘዘኻኽር ሽልማት ክመጽእ እንከሎ ከኣ ጽቡቕ ይስምዓካ። ቢቢሲ፡ ኣብ 2018 ኤርትራን ኢትዮጵያን ውዕል ሰላምን ምሕዝነትን ምስተፈራረማ እንታይ ትጽቢት አሕዲርካ?
